cyanic-selkie/wikianc huggingface dataset:
Felipe VI
Vroeë lewe
Felipe VI is op 30 Januarie 1968 in die Madridse hospitaal Clínica de Nuestra Señora de Loreto as derde kind en enigste seun van koning Juan Carlos I en sy gade, koningin Sofia, gebore. Sy volle geboortenaam is Felipe Juan Pablo Alfonso de Todos los Santos de Borbón y de Grecia. Met dié naam, wat hy op 8 Februarie 1968 in die Zarzuela-paleis tydens sy doop deur die destydse aartsbiskop van Madrid, Monseñor Casimiro Morcillo González, ontvang het, is die prins volgens 'n tradisie in die Huis van Borbón na die eerste Spaanse koning uit die Huis Borbón (Filips of Felipe V), sy grootvaders (Juan, graaf van Barcelona en koning Paul van Griekeland), sy oergrootvader koning Alfonso XII van Spanje en alle heiliges vernoem. Sy peetouers was sy grootvader aan vaderskant, Infante Juan de Borbón y Battenberg, graaf van Barcelona, en sy oergrootmoeder aan vaderskant, koningin-weduwee Victoria Eugénie van Battenberg.
Jegin-Aoel
Demografie
Volgens Sensus 2010 was daar 185 inwoners op Jegin-Aoel. Etniese Kasakke vorm die meerderheid van die dorpie se bevolking.
Felipe VI
Vroeë lewe
Kort ná sy geboorte het hy die titel en adellike rang van Infante ontvang wat in die Spaanse koninkryk tradisioneel aan die seun van die heersende monarg gegee word, alhoewel sy vader indertyd nog nie as koning ingehuldig was nie en Felipe sodoende ook nog nie die amptelike troonvolger was nie. Enkele maande voor Felipe se agtste verjaardag is die heersende diktator, generaal Francisco Franco, oorlede, en twee dae later is Juan Carlos I as koning van Spanje uitgeroep.
Gysie Pienaar
Rugbyloopbaan
Pienaar het vir die Vrystaat en die Springbokke uitgedraf. Hy maak sy toetsdebuut teen die besoekende Suid-Amerikaanse Jaguars-span op 3 Mei 1980 as plaasvervanger in die tweede helfte vir Pierre Edwards. Sy eerste begintoets vir die Springbokke was op 31 Mei 1980 op Nuweland in Kaapstad teen die Britse en Ierse Leeus onder leiding van Bill Beaumont.
Handelinge van Paulus
Die Handelinge van Paulus is 'n Nuwe Testamentiese Apokriewe skrif en vermoedelik tussen 150 en 200 n.C. geskryf. 'n Kerkvader, Tertullianus, het aan die einde van die 2de eeu 'n ouderling van Klein-Asië betrap dat hy 'n boek geskryf het oor dinge wat met Paulus sou gebeur het. Die ouderling het bely dat hy dit geskryf het omrede hy so lief vir Paulus was. Die kenners dink dat die boek waarna verwys word Die Handelinge van Paulus is. Die skrywer het blykbaar legendes oor Paulus en Tekla ('n vrou waarna verwys word in die boek) versamel en dit in verhaalvorm opgeskryf.
Gysie Pienaar
Rugbyloopbaan
Pienaar is 13 keer vir die Springbokke gekies, het twee drieë gedruk en twee strafdoele vir 'n totaal van 14 toetspunte ingeryg.
Handelinge van Paulus
Die verhaal is in Grieks geskryf en later in Siries, Latyn en Kopties vertaal. Geen volledige manuskrip het behoue gebly nie. Hierdie boek het weinige geskiedkundige waarde.
Gysie Pienaar
Persoonlike lewe
Pienaar is die vader van Ruan Pienaar, 'n professionele rugbyspeler en voormalige Springbok.
Artabotrys brachypetalus
Die groothaakbessie (Artabotrys brachypetalus) is 'n struik of klein boom wat tot 10.5 m hoog kan word. Die spesie is inheems in Botswana, Demokratiese Republiek die Kongo, Kaprivistrook in Namibië, Limpopo, Malawi, Mosambiek, Tanzanië, Zambië en Zimbabwe. In Limpopo kom dit in die Soutpansberg en Venda voor.
Die boom se FSA-nommer is 105.1.
Felipe VI
Die nag van 23 Februarie 1981
Die staatsgreep van 23 Februarie 1981 was 'n mislukte poging van lede van die Guardia Civil en die Spaanse leër om die demokratiese bestel omver te werp en 'n nuwe diktatuur te vestig. Felipe VI se vader het politieke weestand teen die reaksionêre militariste gebied. In die nag van 23 Februarie het hy in sy werkkamer ure lank met offisiere oor die staatsgreep beraadslaag. Van die dertienjarige prins is verwag om die vergadering by te woon.
Snags het die koning, wat in die uniform van opperbevelhebber van Spanje se gewapende magte geklee was, in 'n regstreekse televisiestoespraak sy steun vir die demokratiese bedeling bevestig. Eers nadat die staatsgrepers hul wapens neergelê het, is die jong prins deur sy pa bed toe gestuur. Ná 'n kort nag het Felipe op die volgende dag soos gewoon skoolgegaan. In 'n latere onderhoud het Juan Carlos I sy opvoedkundige maatreël verduidelik. Volgens hom was dit vir Felipe belangrik om met eie oë te aanskou hoe sy vader as koning 'n moeilike situasie moes handhaaf.
Opleiding
Prins Felipe het sy skoolloopbaan in die Colegio Santa María de los Rosales in Madrid begin en dit in 1985 by die Kanadese Lakefield College School in Toronto, Ontario voltooi. Tussen 1985 en 1988 het hy diensplig by verskillende afdelings van die Spaanse leër, vloot en lugmag gedoen.
Sy akademiese opleiding het Felipe aan die Universiteit Complutense Madrid, waar hy tussen 1988 en 1993 in die regte gestudeer en ook kursusse in ekonomie gevolg het, en aan die Georgetown University, 'n Amerikaanse elite-universiteit wat deur die Jesuïete-orde bestuur word, ontvang. Aan die laasgenoemde instelling het in 1995 'n meestersgraad in Internasionale Betrekkinge behaal. As student in Georgetown het Felipe 'n koshuiskamer met sy neef, Pavlos van Griekeland, gedeel. Hy is die eerste Spaanse koning met 'n akademiese agtergrond.
Huwelik
Op 22 Mei 2004 het prins Felipe in Madrid met Letizia Ortiz Rocasolano, die dogter van 'n Spaanse joernalis en 'n verpleegster, getrou. Letizia was vroeër reeds getroud. Uit die huwelik is twee dogters gebore, Leonor (* 31 Oktober 2005, tans as Leonor van Spanje die wettige troonopvolger) en Sofia (* 29 April 2007). Sofia, die tweede wettige troonopvolger, is na haar grootmoeder, koningin Sofia, vernoem.
Twee ander vriendinne van prins Felipe uit die tyd voor sy huwelik het hulle as huwelikskandidate gediskwalifiseer, waaronder die Noorse onderklere-model Eva Sannum.
Santander, Spanje
Santander (uitgespreek [santanˈder]) is 'n stad in noordelike Spanje wat langs die Golf van Biskaje geleë is. Tydens die Romeinse Ryk is Santander bekend as Portus Victoriae Iuliobrigensium. Vandag is die stad die hoofstad van die Outonome Gemeenskap Cantabrië. Dit is wes van Bilbao geleë en het 'n bevolking van 178 465 in 2013 gehad.
Lachenalia ensifolia
Lachenalia ensifolia is 'n meerjarige blomdraende plant en geofiet en is deel van die fynbos en Sukkulente Karoo. Die spesie is endemies aan die Noord-Kaap en die Wes-Kaap.
Daar is ook twee subspesies:
Haliclona spongiosa
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1904 deur Topsent.
Mishel Prada
Mishel Prada (gebore Desember 1989) is 'n Amerikaanse aktrise, vervaardiger, en skryfster. Sy is bekend vir haar rolle in die rolprent Tell Me How I Die (2016) en in die televisiereeks Fear the Walking Dead: Passage (2016).
Bertold Reissig
Bertold Reissig (gebore 25 November 1877) is 'n Duitse akteur. Hy is bekend vir sy rolle in die rolprente Madame d' Ora (1918), Der Terministenklub (1919), Der schwarze Husar (1932), en The Higher Command (1935).
Film noir
Film noir (IFA: fɪlm nwaʁ) is ’n rolprentterm wat hoofsaaklik gebruik word om stylvolle Hollywood-misdaaddramas te beskryf, veral dié wat klem lê op siniese houdings en seksuele motivering. Hollywood se klassieke film noir-tydperk word gewoonlik beskou as tussen die vroeë 1940's en laat 1950's. Sulke prente word verbind met ’n swak verligte, swart-wit visuele styl wat sy oorsprong het in Duitse Ekspressionistiese kinematografie. Baie van die tipiese stories en houdings van die klassieke film noir kom van die misdaadfiksie wat tydens die Groot Depressie in Amerika ontstaan het.
Die term film noir, Frans vir "swart rolprent" (letterlik) of "donker rolprent" (meer korrek), is in 1946 die eerste keer vir Hollywood-prente gebruik deur die Franse resensent Nino Frank. Dit is in dié tyd feitlik nooit in Amerika gebruik nie. Voordat die term in die 1970's algemeen aanvaar is, is na baie klassieke film noir-prente verwys as "melodramas". Geleerdes debatteer steeds daaroor of film noir kwalifiseer as ’n aparte genre in die rolprentbedryf.
Narsistiese persoonlikheidsteuring
Narsistiese persoonlikheidsteuring (NPS) is ’n persoonlikheidsteuring waar ’n persoon ’n obsessie het oor hulle toereikendheid, mag, aansien en ydelheid, en nie in staat is om die vernietigende uitwerking daarvan op hulself en ander te sien nie. Na raming ly sowat 1% van mense aan die geestesteuring. Die term is 1968 geskep; dit is voorheen megalomanie genoem.
Film noir
Film noir behels ’n verskeidenheid storielyne: die sentrale karakter kan 'n privaat speurder wees (The Big Sleep), ’n polisieman in burgerlike klere (The Big Heat), ’n ouerwordende bokser (The Set-Up), ’n ongelukkige swendelaar (Night and the City), ’n wetsgehoorsame burger wat verlei word tot ’n lewe van misdaad (Gun Crazy) of bloot ’n slagoffer van omstandighede (D.O.A.).
Hoewel die term eens net betrekking op Amerikaanse flieks gehad het, is prente wat so genoem word later oor die wêreld heen gemaak. Baie rolprente wat sedert die 1960's uitgereik is, het soortgelyke temas en gebruik dikwels dieselfde konvensies. Sommige verwys na sulke hedendaagse prente as neo-noir.
Narsistiese persoonlikheidsteuring
Simptome
Sommige mense wat met NPS gediagnoseer word, word gekenmerk deur oordrewe gevoelens van eiebelangrikheid. Hulle eien hulle dinge toe en toon ’n grootheidswaan in hul menings en gedrag. Hulle het ’n sterk behoefte aan bewondering, maar het ’n gebrek aan empatie.
Lachenalia dehoopensis
Lachenalia dehoopensis is 'n meerjarige blomdraende plant en geofiet en is deel van die fynbos en renosterveld. Die spesie is endemies aan die Wes-Kaap en kom in die De Hoop-natuurreservaat voor. Die spesie het 'n voorkomsgebied van 4 - 12 km2. Daar word vermoed dat die plant uitgestorwe is buite die natuurreservaat en binne die reservaat word dit deur indringerplante bedreig.
Narsistiese persoonlikheidsteuring
Simptome
Simptome wat in die DSM-IV genoem word, is:
Ander simptome wat nie in die DSM-IV genoem word nie, sluit in die misbruik van ander om te kry wat hulle wil hê, probleme om ’n gesonde verhouding met ander te hê, oordrywing van persoonlike prestasies, die stel van onrealistiese doele vir hulself, en hulle voel maklik seergemaak of verwerp en kom emosieloos voor.
Die simptome van die steuring kan ooreenstem met die karaktertrekke van iemand wat ’n hoë gevoel van eiewaarde en groot selfvertroue het; die verskil tree in wanneer die onderliggende psigologiese strukture van dié eienskappe as patologies beskou word. Narsiste het so ’n groot mate van selfwaarde dat hulle dink hulle is beter as ander mense, terwyl hulle eintlik ’n kwesbare selfbeeld het, nie kritiek kan hanteer nie en dikwels probeer opmaak vir hul innerlike kwesbaarheid deur ander te verkleineer en af te kraak. Kommentaar en kritiek op ander mense kan venynig wees in ’n poging om hul eiewaarde te bevestig.
Die Wêreldgesondheidsorganisasie lys NPS in hul ICD-10 onder  Ander spesifieke persoonlikheidsteurings.
Jennifer Kaytin Robinson
Jennifer Kaytin Robinson is 'n Amerikaanse skryfster, aktrise, en regisseuse. Sy is bekend vir haar rolle in die rolprent The Samurai of Strongsville, Ohio (2010) en in die televisiereeks Sweet/Vicious (2016).
Karagali
Karagali (Russies: Карагали) is 'n dorpie in Astrachan-oblast, Rusland en die setel van die gelyknamige plaaslike muinisipaliteit. Die dorpie se Russiese naam kom van die Tartaarse woord каргалык (kargalik), waarvan die letterlike betekenis "'n plek met baie kraaie" is.
Demografie
Volgens Sensus 2021 was daar 3 064 inwoners op Karagali. Etniese Tartare en Nogais vorm die meerderheid van die dorpie se bevolking.
Richard Yearwood
Richard Yearwood (gebore 22 Junie 1970) is 'n Engelse akteur, regisseur, en vervaardiger. Hy is bekend vir sy rolle in die rolprent Percy Jackson: Sea of Monsters (2013) en in die televisiereeks Shannon & Sophie (2014).
Bernard Youens
Bernard Youens (28 Desember 1914 – 27 Augustus 1984) was 'n Engelse akteur. Hy was bekend vir sy rolle in die rolprente Somewhere in Politics (1948) en International Circus Review (1948), en in die televisiereekse The Verdict Is Yours (1958) en Coronation Street (1960).
Compton Herbarium
Die Compton Herbarium is 'n herbarium aan die bopunt van die kanferlaan in Kirstenbosch, Suid-Afrika. Dit is op een na die grootste herbarium in suidelike Afrika.
Michael Gross (akteur)
Michael Gross (gebore 21 Junie 1947) is 'n Amerikaanse akteur en vervaardiger. Hy is bekend vir sy rolle in die rolprent Tremors (1990) en in die televisiereeks Family Ties (1982).
Compton Herbarium
Doel
Hierdie herbarium is 'n navorsingsinstelling en dokumenteer en identifiseer hoofsaaklik die plantverskeidenheid van die winterreënvalstreek. Ongeveer 'n 250 000 gedroogde plante word hier bewaar. Navorsing word deur plaaslike en buitelandse plantkundiges onderneem veral oor proteas, ericas, amarillas en orgideë. Ook word hulp verleen aan o.a. natuurbewaarders, bosbouers, insektekundiges en fabrikante van plaagdoders en kunsmisstowwe. 'n Groot biblioteek met boeke oor die plantkunde is hier vir navorsers beskikbaar.
Geskiedenis
Die Compton Herbarium is gestig nadat die Bolus Herbarium van Kirstenbosch na die kampus van die Universiteit van Kaapstad verskuif is. Prof. Robert Harold Compton, die tweede direkteur van Kirstenbosch, het vanaf 1937 'n klein herbarium in sy kantoor gehad. In 1940 is dit verskuif na die lokale wat die Bolus Herbarium vakant gelaat het. Later is die Suid-Afrikaanse Museum Herbarium en die Staatsherbarium Stellenbosch ook hierheen oorgeplaas. Sedert 1996 word dit in 'n nuwe moderne navorsingskompleks gehuisves.
Staatsherbarium Stellenbosch
Hierdie herbarium is in 1902 deur dr. Ave Duthie gestig. In 1960 is dit deur die Universiteit van Stellenbosch aan die staat oorgedra en sedertdien onder hierdie naam bekend. In 1996 is dit na Kirstenbosch verskuif en met die Compton Herbarium saamgesmelt.
Hatfield House
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Eerste Fabrieke
Eerste Fabrieke is ‘n woonbuurt en nywerheidsgebied in Pretoria.
Hatfield House
Hatfield House
naby Hatfield, Hertfordshire
Eerste Fabrieke
Ligging
Die gebied lê 1293m bo seevlak, by 25° 43′ suid, 28° 21′ oos, ‘n 17km oos van Pretoria, oos van Waltloo en wes van Eersterus en Mamelodi.
Hatfield House
Engeland
Estelle Youssouffa
Biografie
Estelle Youssouffa is in Châtenay-Malabry, Frankryk, gebore as die dogter van 'n Mahoraanse militêre vader en 'n metropolitaanse verpleegmoeder.
Sy het haar skoolopleiding in Mayotte voortgesit totdat sy haar baccalaureaat aan die Hoërskool Mamoudzou verwerf het. Sy het toe by 'n joernalistieke groep in Tours aangesluit, en daarna haar studies aan die Universiteit van Quebec in Kanada voortgesit.
Eerste Fabrieke
Produkte
Brandewyn en whiskey is gedistilleer, buskruit, konfyt, vaatjies, vleisekstrak en glas is vervaardig en groente is ingemaak. Slegs die brandewynproduksie was winsgewend. Die sterk drank het skertsend as “mapius” bekend gestaan.
Hatfield House
1611
Estelle Youssouffa
Biografie
Hierna het sy 'n joernalis en televisiegasheer geword en vir LCI, TV5 Monde, Al Jazeera, BFM TV en iTélé gewerk.
Eerste Fabrieke
Antimoon
In vroeë dae is hier silwerhoudende tetraëdriet, piriet en chalkopiriet gemyn. Essaiwaardes toon dat die erts 1% antimoon bevat.
Hatfield House
Boustyl
Jacobeaans
Estelle Youssouffa
Politikus
Sy het in September 2021 aangekondig dat sy vir die 2022 wetgewende verkiesings in die eerste kiesafdeling van Mayotte in die plek van die uittredende LP Ramlati Ali wil staan. Sy bied haarself aan deur 'n program voor te stel wat hoofsaaklik gesentreer is op die stryd teen Comorese immigrasie, die weiering van samewerking met die Comore en die ontwikkeling van die eiland se infrastruktuur. .
Cadaba natalensis
Die groenblaarwurmbos (Cadaba natalensis) is 'n boom wat inheems aan KwaZulu-Natal, Limpopo, Mpumalanga, die Oos-Kaap asook Eswatini en Mosambiek.
Estelle Youssouffa
Politikus
Op 22 Junie 2022 het sy by Olivier Serva en ander ultramarine-afgevaardigdes aangesluit in 'n poging om 'n parlementêre groep, genaamd "Ultramarins, territoires, insularités, liberté, égalité et solidarités" in die Nasionale Vergadering te vorm. Aangesien hulle nie genoeg lede kon werf nie, het hulle by die "Libertés, Indépendants, Outre-mer, Territoires"-groep aangesluit waarvoor sy op die Buitelandse Sakekomitee dien. .
Hatfield House
Webtuiste
Cadaba natalensis
Die boom se FSA-nommer is 129.1
Hatfield House
Hatfield House Hatfield House is 'n country house in Hatfield, 'n nedersetting in die Engelse graafskap Hertfordshire. Die huidige Jacobeaanse herehuis, wat in 'n uitgestrekte park (die Groot Park) geleë is, is in 1611 opgerig deur Robert Cecil, die eerste graaf van Salisbury en hoofminister onder koning Jakobus I. Die huis dien sedertdien as die setel van die Cecil-familie.
Hatfield House word as 'n uitstekende voorbeeld van Jacobeaanse boukuns beskou en is tans die woning van Robert Gascoyne-Cecil, 7de markies van Salisbury. Die huis staan oop vir die publiek.
Francesca Root-Dodson
Francesca Root-Dodson is 'n Amerikaanse aktrise, regisseuse, en skryfster. Sy is bekend vir haar rolle in die rolprente The Undiscovered Country (2017) en Free Spirit, en in die televisiereekse The Blacklist (2013) en Gotham (2014).
Sigrid Valdis
Sigrid Valdis (21 September 1935 – 14 Oktober 2007) was 'n Amerikaanse aktrise. Sy was bekend vir haar rolle in die rolprente Marriage on the Rocks (1965) en Our Man Flint (1966), en in die televisiereeks Hogan's Heroes (1965).
Walter Renneisen
Walter Renneisen (gebore 3 Maart 1940) is 'n Duitse akteur. Hy is bekend vir sy rolle in die rolprent Linda (1991) en in die televisiereekse Tatort (1970), Tödliche Wahl (1995), en Der Schattenmann (1996).
Verenigde Koninkryk Onafhanklikheidsparty
Die Verenigde Koninkryk se Onafhanklikheidsparty (Engels: UK Independence Party, ook bekend as UKIP /ˈjuːkɪp/) is 'n regse politieke party in die Verenigde Koninkryk, gestig in 1993. Die waarnemende leier van die party is Neil Hamilton.
Haliclona tenella
Haliclona tenella is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Jany Holt
Jany Holt (13 Mei 1909 – 26 Oktober 2005) was 'n Franse aktrise, regisseuse, en skryfster. Sy was bekend vir haar rolle in die rolprente Satan's Paradise (1938), Land Without Stars (1946), Non coupable (1947), en Mademoiselle de la Ferté (1949).
Universiteit van Uppsala
300px|duimnael|Universiteitsaal (Universiteit van Uppsala) Die Universiteit van Uppsala is 'n navorsingsuniversiteit in Uppsala, Swede, en is die oudste universiteit in Swede en al die Noordiese lande wat nog in gebruik is. Dit is in 1477 gestig. Dit is as een van die wêreld se 100 beste universiteite in verskeie hoë profiel internasionale ranglyste aangedui. Die universiteit gebruik "Gratiae veritas naturae" as sy leuse en sluit natuurwetenskappe in.
Die universiteit het aan die einde van die 16de eeu van groot belang geword tydens die opkoms van Swede, en het 'n relatiewe finansiële stabiliteit gekry met 'n groot skenking van koning Gustavus Adolphus in die vroeë 17de eeu. Uppsala het ook 'n belangrike historiese plek in die Sweedse nasionale kultuur, identiteit en vir die Sweedse samelewing en regering: in historiografie, literatuur, politiek en musiek. Baie aspekte van die Sweedse akademiese kultuur oor die algemeen, soos die wit studentekeps, het in Uppsala ontstaan. Dit deel 'n aantal eienaardighede, soos die studente nasiesisteem, met Lund Universiteit en die Universiteit van Helsinki.
Peter Grosz
Peter Grosz (gebore 11 Januarie 1974) is 'n Amerikaanse skrywer, akteur, en vervaardiger. Hy is bekend vir sy rolle in die televisiereekse The Colbert Report (2005), Veep (2012), Late Night with Seth Meyers (2014), en The President Show (2017).
Arthur Young (akteur)
Arthur Young (2 September 1898 – 24 Februarie 1959) was 'n Engelse akteur. Hy was bekend vir sy rolle in die rolprente Victoria the Great (1937), San Demetrio London (1943), en An Inspector Calls (1954), en in die televisiereeks St. Ives (1955).
Margaret Vale
Margaret Vale (30 Maart 1878 – November 1878) was 'n Amerikaanse aktrise. Sy is bekend vir haar rolle in die rolprente Our Mutual Girl (1914), A Gilded Fool (1915), en Was He a Coward? (1915).
Eugen Rex
Eugen Rex (8 Julie 1884 – 21 Februarie 1943) was 'n Duitse akteur, regisseur, en skrywer. Hy was bekend vir sy rolle in die rolprente Der blasse Albert (1919), Around the World in 80 Days (1919), O alte Burschenherrlichkeit (1925), en Der Hochtourist (1931).
Cadaba aphylla
Die stormbos (Cadaba aphylla) is 'n geharde en feitlik blaarlose struik of boom wat inheems is aan die dorre gebiede van Suider-Afrika, soos ondermeer die Karoo en Limpopovallei.
Verspreiding
Dit word aangetref in die semi-woestyn van Botswana, Namibië, suidelike Zimbabwe en Suid-Afrika. In Suid-Afrika is die spesie inheems in Limpopo, die Noord-Kaap, Noordwes, die Oos-Kaap, die Vrystaat en die Wes-Kaap. Dit kom ook in Ecuador voor.
Beskrywing
Die plant bestaan 'n boskasie van lang, dun semi-sukkulente stingels wat heeljaar groen bly. Die rooi blomme word in trosse in die oksels gedra en ontbreek aan kroonblare. Uit die blomknop van rooi kelkblare kom die rooi vergroeide meeldrade te voorskyn.
Die boom se FSA-nommer is 129.
Milly Shapiro
Milly Shapiro (gebore 16 Julie 2006) is 'n Amerikaanse aktrise. Sy is bekend vir haar rol in die rolprent Hereditary (2018).
Haliclona tenera
Haliclona tenera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1927 deur Topsent.
Aberfoyle, Stirling
Vandag is Aberfoyle 'n gewilde toeristeoord wat as vertrekpunt vir toere na Loch Lomond en die Nasionale Trussachs-park dien. Die Aberfoyle Gholfklub beskik oor een van die aantreklikste gholfbane in Skotland wat reeds in 1890 temidde van 'n heidelandskap aangelê is.
Cadaba termitaria
Die vaalblaarwurmbos (Cadaba termitaria) is 'n boom wat inheems aan Limpopo, Mpumalanga, Noordwes asook Botswana, Mosambiek, Zambië en Zimbabwe. Die spesie staan ook bekend as die doubossie.
Die boom se FSA-nommer is 129.3
John Guare
John Guare (gebore 5 Februarie 1938) is 'n Amerikaanse skrywer, akteur, en vervaardiger. Hy is bekend vir sy rolle in die rolprente Taking Off (1971), Atlantic City (1980), en Six Degrees of Separation (1993), en in die televisiereeks American Playhouse (1981).
Roland Young
Roland Young (11 November 1887 – 5 Junie 1953) was 'n Engelse akteur en skrywer. Hy was bekend vir sy rolle in die rolprente King Solomon's Mines (1937), Topper (1937), The Philadelphia Story (1940), en And Then There Were None (1945).
Virginia Vale
Virginia Vale (20 Mei 1920 – 14 September 2006) was 'n Amerikaanse aktrise. Sy was bekend vir haar rolle in die rolprente Bullet Code (1940), Triple Justice (1940), South of Panama (1941), en Blonde Comet (1941).
Hyphaene macrosperma
Hyphaene macrosperma is 'n boom wat deel is van die Arecaceae familie. Die plant is endemies aan Benin.
Ludwig Rex
Ludwig Rex (1 Januarie 1888 – 29 September 1979) was 'n Duitse akteur. Hy was bekend vir sy rolle in die rolprente Totenkopfreiter (1917), ''Nirvana - 2. Teil: Der Überfall auf die Telegraphenstation (1920), Die Tänzerin Barberina (1920), en Die Sklavenhalter von Kansas-City'' (1920).
Justin Guarini
Justin Guarini (gebore 28 Oktober 1978) is 'n Amerikaanse akteur. Hy is bekend vir sy rolle in die rolprente From Justin to Kelly (2003), Fast Girl (2008), en Romeo and Juliet (2014), en in die televisiereeks American Idol (2002).
Hyphaene
Hyphaene is 'n genus van plante wat behoort tot die familie Arecaceae. Die genus is inheems in Afrika en Asië.
Spesies
Daar is agt spesies wat tot die genus hoort:
Dakterras
'n Dakterras is die ingerigte ruimte bo-op 'n plat dak of 'n plat gedeelte van 'n dak (soos bo-op 'n motorhuis) wat in die opelug vir tuinmaak of as 'n ontspanningsterrein geskik is. 'n Dakterras is dus nie 'n uitsteeksel van 'n gebou soos 'n balkon nie. 'n Dakterras het ook gewoonlik geen dak nie.
Voordele en nadele
Die dakterras kom veral tot sy reg in digbevolkte en digbeboude stede waar die aanlê van grasperke, tuine of parke aan die skraal kant is. Met mooiweer bied die dakterras van 'n woning (of woonstel) byna doodse stilte, soms tot 360º-uitsig oor die stad, 'n onbelemmerde uitsig op die sterrehemel, volop son en, bowenal, privaatheid, weg van die rumoer benede. Maar helaas nie van die natuurlewe, met name voëls, nie.
Natuurlik is hierdie stukkie paradys in die kleine aan die elemente uitgelewer. Die vloerbedekking van die loopvlak is aan wind en weer (ook UV-strale) blootgestel en verdien ekstra sorg en aandag. Die duursaamste materiaalkeuse is aan te beveel. Ook moet hetsy die boumateriaal lig genoeg wees (soos 'n houtdek wat met verloop van tyd sal verbleik), hetsy die draagkonstruksie sterk genoeg wees om hierdie ekstra gewig te kan dra. 'n Regte grasperk is hopeloos te swaar (en onprakties) en 'n lappie kunsgras is veel beter.
Sonder byna 'n druppel skadu is die temperatuur tot 5ºC warmer op die dak as op die grond. Die sagte suisende briesie onder kan hoër op in 'n tierende stormwind ontaard; rukwinde kan die ligte plastiekstoele en -tafel skep. Juis weens hierdie volop wind en son verdamp die water vinniger vir dakplante. Ook hoërige plante (soos boomaalwyne in potte geplant) groei windskeef.
Swaar blombakke en swaar fokuspunte word dikwels op die grense van die ontwerp geplaas (dus, op die mure). Hierdie blombakke moet dan stewig geanker of ingebou wees, anders beteken dit 'n voetganger se dood. Waterfonteintjies moet liefs kettings gebruik waarteen die water kan afdrup.
Benewens meubels wat buite staan en sal natreën, is waterdigting van kardinale belang; die reënwater kan in elke hoekie en krakie deursyfer. Klam kolle slaan dan op die mees ongeleë plekke uit. Die reënwater kan egter op 'n slim wyse opgevang en vir latere gebruik geberg word.
Haliclona tenerrima
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1954 deur Burton.
Wandelende Jood
Die wandelende Jood is 'n mitiese onsterflike man wie se legende in die 13de eeu in Europa begin versprei het. Dit is die eerste keer in 1866 en 1868 in twee dele gepubliseer, en daarna weer in 1877 en in baie ander uitgawes.
In die oorspronklike legende bespot 'n Jood vir Jesus op pad na die kruisiging, en word toe vervloek om die aarde te bewandel tot met die Wederkoms. Die presiese aard van die wandelaar se mistasting en die aspekte van sy karakter verskil in verskillende weergawes van die storie; in sommige is hy 'n skoenmaker of ander soort handelaar, in ander is hy 'n portier op die landgoed van Pontius Pilatus.
Naam
thumb|links|200px|'n Aanpassing van die motief van die wandelende Jood (Basel, 1820-1840, Joodse Museum van Switserland). Die naam Ahasver is sedert minstens die 17de eeu aan die wandelende Jood gegee; dit is oënskynlik 'n aanpassing van Ahasveros (Xerxes), die Persiese koning in die boek Ester, wat nie 'n Jood was nie en onder Middeleeuse Jode 'n ideale voorbeeld van 'n dwaas was. Dié naam is dalk gekies omdat die boek Ester die Jode beskryf as 'n volk wat vervolg word en wat oor elke provinsie van Ahasveros se groot Achaemenidiese Ryk verstrooi was.
'n Verskeidenheid name is sedertdien aan die wandelende Jood gegee, insluitende "Matathias", "Buttadeus" en "Isaac Laquedem" – sy naam in Frankryk en die Lae Lande, in gewilde legendes sowel as in 'n roman deur Dumas. Die naam "Paul Marrane" ('n verengelste weergawe van Giovanni Paolo Marana, die vermeende skrywer van Letters Writ by a Turkish Spy) is verkeerdelik aan hom toegedig deur 'n artikel van die Encyclopædia Britannica van 1911, maar die fout het gewilde kultuur beïnvloed. Die naam van die wandelende Jood in die Letters is "Michob Ader".
Die naam "Buttadeus" (Botadeo in Italiaans; Boutedieu in Frans) kom heel waarskynlik van 'n kombinasie van die algemene Latynse weergawe van batuere ("om te slaan") en die woord vir God, Deus. Soms word die naam verkeerdelik vertolk as "Votadeo", wat beteken "toegewy aan God", wat 'n ooreenkoms toon met die etimologie van die naam "Cartaphilus".
In lande waar Duits of Russies gepraat word, word klem gelê op die ewigdurende aard van sy straf en is hy bekend as die ewige Jood (Ewiger Jude; вечный жид, wjetsjni zjid). In Frans en ander Romaanse tale word verwys na sy wandelings, soos in le Juif errant (Frans), judío errante (Spaans) of l'ebreo errante (Italiaans). Dié voorbeeld word sedert die Middeleeue in Engels gevolg met die naam Wandering Jew. In Fins word hy genoem Jerusalemin suutari ("skoenmaker van Jerusalem"), wat impliseer hy was 'n skoenmaker van beroep.
Bybelse bronne
Die oorsprong van die legende is onseker; een element is dalk die storie in Genesis van Kain, wat 'n soortgelyke straf kry om oor die aarde te wandel, maar sonder die element van eindeloosheid. Volgens Jehoshua Gilboa het baie kommentators Hosea 9:17 genoem as 'n stelling oor die idee van 'n "ewige wandelende Jood": "My God het hulle verwerp omdat hulle nie na Hom geluister het nie: hulle sal swerwelinge word onder die nasies."
Daar word ook na Matteus 16:28 verwys as die oorsprong van die legende:
"Dit verseker Ek julle: Daar is party van dié wat hier staan wat beslis nie sal sterwe voordat hulle die Seun van die mens in sy koninkryk sien kom het nie.”"
'n Geloof dat die dissipel vir wie Jesus baie lief was nie sou sterf nie, was blykbaar gewild genoeg in die vroeë Christelike wêreld dat dit in die evangelie van Johannes verwerp word:
"Toe Petrus omdraai, sien hy die dissipel volg vir wie Jesus baie lief was, wat ook by die maaltyd na Jesus se kant toe oorgeleun en gevra het: “Here, wie is u verraaier?” Toe Petrus hom dan sien, vra Petrus vir Jesus: “Here, en wat van hom?” Jesus antwoord hom: “As Ek wil hê dat hy in die lewe moet bly totdat Ek weer kom, is dit nie jou saak nie. Volg jy My!” Die gerug het toe onder die broers versprei dat daardie dissipel nie sal sterwe nie. Jesus het egter nie vir Petrus gesê dat daardie dissipel nie sal sterwe nie, maar: “As Ek wil hê dat hy in die lewe moet bly totdat Ek weer kom, is dit nie jou saak nie.”"
'n Ander deel van Johannes gaan oor 'n wag van die hoëpriester wat Jesus klap (Johannes 18:19-23). Vroeër praat Johannes oor Simon Petrus wat die oor van Malgus, 'n slaaf van die hoëpriester, afkap (Johannes 18:10). Hoewel dié slaaf waarskynlik nie die een was wat Jesus geklap het nie, is Malgus tog een van die baie name wat in latere legendes aan die wandelende Jood gegee is.
Vroeë Christendom
thumb|200px|Die Wandelende Jood, deur Samuel Hirszenberg (1899).
Aurelius Prudentius Clemens (gebore 348) skryf in sy Apoteose (omstreeks 400): "Van plek tot plek wandel die hawelose Jood in ewig verskuiwende bannelingskap, sedert die tyd toe hy van die blyplek van sy vaders weggeskeur is en die straf vir moord uitdien, omdat hy sy hande met die bloed van Christus gevlek het wat hy nie erken het nie, en die prys vir sonde betaal."
'n Monnik van die laat 6de en vroeë 7de eeu met die naam Johannes Moschos beskryf 'n belangrike weergawe van die Malgus-figuur. In sy Leimonarion vertel Moschos van sy ontmoeting met 'n monnik met die naam Isidor wat na bewering 'n Malgus-tipe persoon ontmoet het wat Christus geklap het en daarom gestraf is om in ewige lyding te wandel, en hy weeklaag:
"Ek het 'n Ethiopiër gesien wat in toiings geklee was en hy het vir my gesê: "Ek en jy is tot dieselfde straf verdoem." Ek vra hom toe: "Wie is jy?" En die Ethiopiër sê: "Ek is die een wat die skepper van die wêreld, ons Heer Jesus Christus, geklap het met die tyd van die Passie." Dit is hoekom, het Isidor gesê, ek nie kan ophou huil nie."
Middeleeuse legendes
"In sommige gebiede het die boere die rye in hulle landerye op so 'n manier gerangskik dat die ewige Jood op Sondae 'n rusplek kon vind. Elders het hulle aanvaar dat hy net op 'n ploeg kon rus of dat hy die hele jaar lank moes wandel en net op Kersfees kon rus."
'n Latynse kroniek van Bologna, Ignoti Monachi Cisterciensis S. Mariae de Ferraria Chronica et Ryccardi de Sancto Germano Chronica priora, wat waarskynlik geskoei is op eeue lange onbeskrewe folklore, legendes en mondelinge tradisies wat as gevolg van die Kruistogte na die Weste gebring is, bevat die eerste geskrewe verwoording van die wandelende Jood. In die inskrywing vir die jaar 1223 beskryf die kroniek die verslag van 'n groep pelgrims wat 'n "sekere Jood in Armenië" (quendam Iudaeum) ontmoet het wat Jesus sleggesê het op pad om gekruisig te word en wat daarom veroordeel is om tot die Wederkoms te lewe. Elke honderd jaar word die Jood weer 30 jaar oud.
thumb|260px|Die wandelende Jood (links) ontmoet Jesus op die pad na Golgota, soos uitgebeeld in die Chronica Majora. 'n Weergawe van die legende word aangetref in die Flores Historiarum deur Roger van Wendover vir die jaar 1228. 'n Armeense biskop wat Engeland besoek het, is deur monnike van die Sint Alban-abdy uitgevra oor die gevierde Josef van Arimatea, wat met Jesus gepraat het en na berig word steeds gelewe het. Die biskop het geantwoord dat hy self so 'n man in Armenië gesien het en dat sy naam Cartaphilus was. Hy was 'n skoenmaker wat Jesus aangejaag het toe Hy vir 'n oomblik gaan staan om te rus terwyl Hy sy kruis gedra het. Jesus het hierop geantwoord: "Ek sal staan en rus, maar jy sal aangaan tot die laaste dag." Volgens die Armeense biskop het Cartaphilus hom sedertdien tot die Christendom bekeer, en het hy sy wandelende dae deurgebring deur mense te bekeer en as 'n hermiet te lewe.
Matthew Paris sluit dié deel van Roger van Wendover in sy eie geskiedenis in; en ander Armene wat in 1252 by die Sint Alban-abdy aangekom het, het dieselfde storie vertel, en dit is beskou as 'n groot bewys van die waarheid van die Christelike geloof. Nadat dieselfde storie in 1243 in Doornik vertel is, het mense volgens Guido Bonatti die wandelende Jood in Italië gesien, asook in Wene en op ander plekke.
Daar was bewerings deur die hele Europa dat mense die wandelende Jood gesien het, en later ook in die Amerikas, sedert minstens 1542 in Hamburg en tot in 1868 in New Jersey. Volgens Joseph Jacobs in die Encyclopædia Britannica (1911) is dit "moeilik om te sê in hoe 'n mate die storie in enige van die gevalle algehele fiksie is en in hoe 'n mate 'n slim identiteitsrower die bestaan van die mite uitgebuit het".
Cadaba
Spesies
Daar is 29 spesies wat tot die genus hoort:
Hyphaene reptans
Hyphaene reptans is 'n struik wat deel is van die Arecaceae familie. Die plant is inheems in Jemen, Kenia en Somalië.
Kombinasiewoord
'n Kombinasiewoord of kofferwoord, is 'n neologisme waarin twee of meer bestaande woorde gekombineer word om 'n nuwe betekenis te vorm wat bestaan uit betekeniselemente van alle oorspronklike woorde. Dit verskil hierin van 'n kontaminasie, waarin woorde toevallig verenig word wat in betekenis ooreenstem.
Haliclona tenuisigma
Haliclona tenuisigma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1960 deur Sarà & Siribelli.
Kombinasiewoord
'n Kombinasiewoord kombineer dus beide die klank en die betekenis van al sy samestellende woorde op 'n nuwe manier. Dikwels speel ander stylfigure soos sametrekking ook 'n rol. Soms word hulle uit vroeëre kombinasiewoorde gevorm.
Ernst Stapelberg
Ernst Stapelberg (* 6 Februarie 1995, Bloemfontein) is ’n Suid-Afrikaanse rugbyspeler wat in die Pro14-reeks vir die Cheetahs, en in die Curriebeker vir die Vrystaat Cheetahs as losskakel speel.
Loopbaan
Stapelberg is in 2008 gekies om vir die Oostelike Provinsie se o/13-Cravenweekspan te speel. Drie jaar later is hy gekies vir die Oostelike Provinsie se o/16-Grant Khomo Week-span en in 2012 en 2013 is hy vir die o/18-Cravenweekspan gekies. Benewens rugby, was Stapelberg ook ’n kranige skolekrieketspeler wat sy skool teen Rondebosch Boys’ High School, Westville Boys’ High School, St. Stithians-kollege en Hoërskool Waterkloof verteenwoordig het.
Vola Vale
Vola Vale (12 Februarie 1897 – 17 Oktober 1970) was 'n Amerikaanse aktrise. Sy was bekend vir haar rolle in die rolprente Someone Must Pay (1919), Alias Jimmy Valentine (1920), Someone in the House (1920), en Who Cares (1925).
Ernst Stapelberg
Loopbaan
In 2014 het Stapelberg hom by die Westelike Provinsie aangesluit en vir dié provinsie se o/19-span uitgedraf. In 2015 het hy vir die rugbyspan van die Universiteit Stellenbosch uitgedraf en sy plek in die span gehou vir die volgende twee seisoene. Hy is in 2017 in die Varsityrugby Droomspan op losskakel ingesluit. In 2016 het hy die tweede meeste punte in die Varsitybekerkompetisie aangeteken, en in 2017 die derde meeste.
Pepyn III van Vermandois
Pepyn III, Graaf van Vermandois (ook bekend as Pepyn II, Graaf van Senlis; Frans: Pépin) (gebore omstreeks 846; sterf in 893) was 'n Frankiese adellike; die Graaf van Senlis en van Vermandois (850 – 893); Heer van Valois (877 – 886), en later Graaf van Valois (886 – 893). Hy was die seun van Pepyn van Vermandois en Valois en derhalwe die kleinseun van Bernard van Italië, wat self 'n kleinseun was van Karel die Grote. Pepyn III se broers was Herbert I van Vermandois en Bernard II, Graaf van Laon.
Ernst Stapelberg
Loopbaan
Hy het voorts in 2015 sy buiging vir die Westelike Provinsie se seniorspan in die Vodacombeker gemaak en ook vir die o/21-span gespeel. Na dese hy het Suid-Afrika verteenwoordig in die nasionale o/20-span in ’n vriendskaplike wedstryd teen Los Pumitas van Argentinië. In hierdie wedstryd het hy tien punte aangeteken (twee doelskoppe en twee strafdoele).
Pepyn III van Vermandois
Die identiteit van Pepyn III se vrou is onbekend; hul seun was:
Ernst Stapelberg
Loopbaan
In 2016 het hy die Westelike Provinsie se seniorspan in die kwalifiserende wedstryde van die Curriebeker verteenwoordig voor hy hom weer by die o/21-span aangesluit het. In 2017 is hy deur die Vrystaatse Rugbyunie gekontrakteer om op losskakel te speel in plek van die beseerde losskakels Fred Zeilinga en Niel Marais. Hy het hom goed van sy taak gekwyt en ’n gereelde spanlid geword vir die duur van die kompetisie.
Lachenalia fistulosa
Lachenalia fistulosa is 'n meerjarige blomdraende plant en geofiet en is deel van die fynbos. Die spesie is endemies aan die Wes-Kaap en kom voor in twee gebiede: die noorde van die Kaapse Skiereiland en die Hawequasberg by Du Toit's Kloof. Die spesie word bevrug deur bye en blom veral na veldbrande. Die plant het habitat afgestaan weens stedelike ontwikkelinge veral by Seepunt, Houtbaai, Llandudno, Constantia en Wynberg. Dit is net die plante binne die Tafelberg Nasionale Park wat beskerm en veilig is. Op die laer westelike hellings van die Hawequasberg word die plant bedreig deur plantasies en indringerplante.
Isabelle Huppert
Isabelle Huppert (gebore 16 Maart 1953) is 'n Franse aktrise. Sy is bekend vir haar rolle in die rolprente The Piano Teacher (2001), 8 Women (2002), Things to Come (2016), en Elle (2016).
Dimetielsulfoksied
In organiese chemie is dimetielsulfoksied (DMSO) 'n organoswawelverbinding met die formule (CH3)2SO. Dit is 'n belangrike polêre aprotiese oplosmiddel wat beide polêre en niepolêre verbindings oplos en is in 'n wye reeks organiese oplosmiddels sowel as water mengbaar. Dit het 'n relatief hoë kookpunt. DMSO het die ongewone eienskap dat baie individue 'n knoffelagtige smaak in die mond waarneem nadat DMSO met hul vel kontak gemaak het.
Aneesh Sheth
Aneesh Sheth (gebore 5 Januarie 1982) is 'n Amerikaanse aktrise, regisseuse, en skryfster. Sy is bekend vir haar rolle in die rolprent Semi-Secret (2015) en in die televisiereekse Outsourced (2010), Crave (2015), en New Amsterdam (2018).
Dimetielsulfoksied
DMSO word as 'n alternatiewe medisyne bemark ten spyte van 'n geskiedenis van ernstige newe-effekte wanneer dit as 'n dieetaanvulling gebruik word. Van die grootste kommer is die gebruik daarvan as 'n alternatiewe behandeling vir kanker, aangesien dit inmeng met baie algemene kankerchemoterapiemiddels.
Dimetielsulfoksied produseer 'n plofbare reaksie wanneer dit aan 'n wye reeks chemikalieë blootgestel word.
Medisyne en biologie
Die gebruik van DMSO in medisyne dateer van ongeveer 1963, toe 'n span van die Oregon Health & Science University Medical School, onder leiding van Stanley Jacob, ontdek het dat DMSO die vel en ander membrane kan binnedring sonder om dit te beskadig en ander verbindings in 'n biologiese sisteem kan indra. In medisyne word DMSO hoofsaaklik gebruik as 'n uitwendige pynstiller, 'n middel vir uitwendige toediening van farmaseutiese middels, as 'n anti-inflammatoriese middel en 'n antioksidant. Omdat DMSO die absorpsietempo van sommige verbindings deur biologiese weefsels, insluitend vel, verhoog, word dit in sommige transdermale geneesmiddelafleweringstelsels gebruik. Die effek daarvan kan versterk word met die byvoeging van EDTA. Dit word dikwels saamgestel met teenswam-medisyne, wat hulle in staat stel om nie net die vel te penetreer nie, maar ook toon- en vingernaels, plekke wat veral deur weerstandige swaminfeksies geteister word.
DMSO is ondersoek vir die behandeling van talle toestande en kwale, maar die Amerikaanse voedsel- en dwelmadministrasie het die gebruik daarvan slegs vir die simptomatiese verligting van pasiënte met interstisiële sistitis (blaasontsteking) goedgekeur.
In intervensionele radiologie word DMSO gebruik as 'n oplosmiddel vir etileenvinielalkohol, wat gebruik word in die terapeutiese afsluiting van bloedvate.
DMSO word gemetaboliseer deur disproporsionering na dimetielsulfied en dimetielsulfoon. Dit is onderhewig aan nier- en pulmonale uitskeiding. 'n Moontlike newe-effek van DMSO is dus verhoogde bloeddimetielsulfied, wat 'n bloedgedraagde halitose-simptoom (slegte asem) kan veroorsaak.
Dit het baie ander gebruike in biologie, insluitend: in polimerase-kettingreaksietoetse om interfererende reaksies te inhibeer; as 'n bymiddel om ysvorming te vertraag tydens die vries van selle; en in die induksie van differensiasie van embrioniese karsinoomselle.
Veeartsenykunde
DMSO word algemeen in veeartsenykundige medisyne gebruik as 'n smeersel vir perde, alleen of in kombinasie met ander bestanddele waar DMSO die ander bestanddele deur die vel dra. Ook by perde is DMSO binneaars gebruik, weereens alleen of in kombinasie met ander middels.
Alternatiewe medisyne
DMSO word bemark as 'n alternatiewe medisyne wat voortspruit uit 'n 60 Minute-dokumentêr in 1980 oor 'n vroeë voorstander. DMSO is egter 'n bestanddeel in sommige produkte wat deur die Amerikaanse FDA as vals kankergeneesmiddels gelys word.
Die gebruik van DMSO as 'n alternatiewe behandeling vir kanker is veral kommerwekkend, aangesien dit getoon is dat dit inmeng met 'n verskeidenheid chemoterapiemiddels, insluitend cisplatien, karboplatien en oksaliplatien. Daar is onvoldoende bewyse om die hipotese te ondersteun dat DMSO enige effek het, en die meeste bronne stem saam dat sy geskiedenis van newe-effekte wanneer dit getoets word, versigtigheid regverdig wanneer dit as 'n dieetaanvulling gebruik word.
Oplosmiddel
DMSO is 'n polêre aprotiese oplosmiddel en is minder giftig as ander lede van hierdie klas, soos bv. dimetielformamied, dimetielasetamied, N-metiel-2-pirrolidoon en heksametielfosforamied. DMSO word gereeld as 'n oplosmiddel vir chemiese reaksies wat soute insluit gebruik. Dit word ook wyd as 'n ekstraksiemiddel in biochemie en selbiologie gebruik.
Haliclona textapatina
Haliclona textapatina is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Dimetielsulfoksied
Oplosmiddel
DMSO word gebruik in in vivo-studies van toetsverbindings as 'n mede-oplosmiddel, maar het ook sy eie dwelm-agtige effekte wat dikwels verreken moet word. Byvoorbeeld, selfs 'n baie lae dosis van DMSO het 'n kragtige beskermende effek teen parasetamol-geïnduseerde lewerbesering by muise.
Haliclona textapatina
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1930 deur De Laubenfels.
Dimetielsulfoksied
Oplosmiddel
DMSO vind toenemende gebruik in vervaardigingsprosesse om mikro-elektroniese toestelle te vervaardig, insluitend dun-film transistor-vloeikristalskerm-'platpaneel'-skerms. Dit is ook 'n effektiewe verfstroper, omdat dit veiliger is as baie van die ander soos nitrometaan en dichloormetaan.
Suur
Die metielgroepe (CH3-) van DMSO is 'n swak suur, met 'n pKa = 35. Deprotonering van DMSO vereis sterk basisse soos litiumdiisopropielamied en natriumhidried. Die resulterende verbindings word gebruik om ander reagense by te staan in die sintese van organiese verbindings, soos bv. enolate en Wittig-reagense.
Oksidant
In organiese sintese word DMSO as 'n ligte oksidant gebruik. Dit vorm die basis van verskeie selektiewe sulfonium-gebaseerde oksidasiereaksies, insluitend die Pfitzner-Moffatt-oksidasie, Corey-Kim-oksidasie en die Swern-oksidasie. Dit behels almal die vorming van 'n intermediêre sulfonium spesie (R2S+X, waar X 'n heteroatoom is).
Ligand en Lewis-basis
Verwant aan sy vermoë om baie soute op te los, is DMSO 'n algemene ligand in koördinasiechemie. Ter illustrasie is die komplekse dichloortetrakis(dimetielsulfoksied)rutenium(II) (RuCl2(dmso)4). In hierdie kompleks word drie DMSO-ligande deur swawel aan rutenium gebind. Die vierde DMSO is deur suurstof gebind. Oor die algemeen is die suurstofgebonde modus meer algemeen.
In koolstoftetrachloriedoplossings funksioneer DMSO as 'n Lewis-basis met 'n verskeidenheid Lewis-sure soos I2, fenole, trimetieltinchloried, metalloporfiriene en die dimeer Rh2Cl2(CO)4.
Geskiedenis, sintese en produksie
Dimetielsulfoksied is die eerste keer in 1866 deur die Russiese wetenskaplike Alexander Zaytsev gesintetiseer. Dimetielsulfoksied word industrieel vervaardig uit dimetielsulfied, 'n neweproduk van die Kraftproses, deur oksidasie met suurstof of stikstofdioksied.
Wat chemiese struktuur betref, het die molekule geïdealiseerde Cs-simmetrie. Dit het 'n trigonale piramidale molekulêre struktuur wat ooreenstem met ander drie-koördinaat S(IV) verbindings, met 'n nie-gebonde elektronpaar op die ongeveer tetraëdriese swawelatoom.